Frydricho miestas
Frydricho miestas – istorinė Klaipėdos miesto dalis miesto centre, pietinėje Senamiesčio dalyje, prie Turgaus aikštės. Būdingas laisvas pastatų ir kvartalų išsidėstymas. Priemiestį mena Frydricho pasažas. Jame XX–XXI a. sandūroje iškeldinus įvairių įstaigų biurus, pastatai buvo rekonstruoti, išlaikant jų istorinį paveldą ir autentiškumą. Frydricho pasažas tapo poilsio, laisvalaikio ir pramogų vieta.